Document ID: /roh_data/filtered/fineweb-2-filterrobots_roh.jsonl.gz/50408

En in appel da Pasca pretendan 110 organisaziuns umanitaras, uniuns ed autras organisaziuns dal Cussegl federal e dal parlament d'evacuar ils champs da fugitivs en Grezia. La Svizra stoppia prender si uschè bleras da questas persunas sco pussaivel.
Il dumber da las dumondas d'asil en Svizra saja crudà sin in bass istoric e la Svizra haja ils meds finanzials, il plaz ed il persunal da tgirar blers fugitivs, hai num en l'appel ch'è vegnì publitgà dumengia da Pasca. Sch'il coronavirus sa derasia en in champ da fugitivs smanatschia ina catastrofa cun blers morts.
L'appel po vegnir suttascrit en l'internet.